La Llei 18/2003, de 4 de juliol, de suport a les famílies, defineix les polítiques familiars en base a la consideració de la millora del benestar i la qualitat de vida de les famílies en relació amb les responsabilitats que s'adquireixen i amb els drets que se'n deriven a l'educació, entre d'altres camps, i a l'afavoriment de la conciliació de la vida familiar amb la resta d'àmbits de la vida quotidiana.
El Pacte nacional per a l'Educació, signat el 20 de març de 2006 entre el Govern de la Generalitat i les principals organitzacions que formen la comunitat educativa a Catalunya, estableix com a fita important la col·laboració de les parts en la conciliació de la vida laboral i familiar.
Una de les mesures que es van acordar per donar compliment a l'esmentat objectiu és l'obertura dels centres educatius a primers de setembre, a finals de juny i, si s'escau, durant el mes de juliol per continuar activitats ja iniciades al mes de juny, per tal que es puguin dur a terme activitats socioeducatives.
D'altra banda, mitjançant el Decret 218/2001, de 24 de juliol, pel qual es regula l'ús social dels edificis dels centres educatius públics, el Departament d'Educació fomenta, especialment en col·laboració amb els ajuntaments, l'ús social de les instal·lacions escolars dels centres educatius, més enllà del seu ús escolar, i sense interferir en l'activitat docent.
El Departament d'Educació, fent-se ressò d'aquests principis, i seguint les línies ja endegades de suport a les famílies i de conciliació dels horaris educatius amb la vida familiar, vol recolzar els ajuntaments i les associacions de mares i pares d'alumnes per tal que organitzin activitats per a nois i noies durant els dies posteriors i previs al curs escolar.
Mitjançant aquests ajuts es pretén posar a disposició de les famílies uns espais, unes activitats i uns professionals responsables de l'alumnat durant els dies posteriors i els previs al curs escolar, en els quals normalment els pares i les mares no gaudeixen de situació vacacional o ja s'han reincorporat a les activitats laborals després del període de vacances.
Per tot això, de conformitat amb el que estableixen la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a proposta de la directora general d'Atenció a la Comunitat Educativa,
S'aproven les bases reguladores que consten a l'annex d'aquesta Ordre, per a la concessió de subvencions als ajuntaments i a les associacions de mares i pares d'alumnes per a l'organització del servei Escoles Obertes al Juny/Setembre, d'activitats socioeducatives per als nois i noies durant els dies del mes de juny posteriors a l'acabament de les classes i els del mes de setembre previs a l'inici de les classes del curs escolar següent, en els centres educatius sostinguts amb fons públics de Catalunya que imparteixen el segon cicle de l'educació infantil i/o l'educació primària.
S'obre convocatòria de concurs públic per a la concessió de subvencions als ajuntaments i a les associacions de mares i pares d'alumnes per a l'organització d'activitats socioeducatives per als nois i noies durant els dies del mes de juny i, si escau, del mes de juliol posteriors a l'acabament de les classes del curs escolar 2006-2007, i els del mes de setembre previs a l'inici de les classes del curs escolar 2007-2008, en els centres educatius sostinguts amb fons públics de Catalunya que imparteixen el segon cicle de l'educació infantil i/o l'educació primària, la qual es regeix per les bases que es publiquen a l'annex d'aquesta Ordre.
El servei al qual fa referència aquesta convocatòria es durà a terme els dies laborables, excepte els dissabtes del mes de juny i, excepcionalment, del mes de juliol posteriors a la data de finalització del curs 2006-2007, d'una banda, i els del mes de setembre de 2007 anteriors a l'inici del curs 2007-2008, d'una altra, i en un horari de quatre hores, com a mínim, per dia.
Aquesta actuació no comporta la prestació de servei de menjador, el qual queda, en tot cas, fora del contingut de l'activitat subvencionada.
Es destina a la concessió d'aquests ajuts un import total de 2.655.400,00 euros, dels quals 655.400,00 euros seran a càrrec de l'aplicació EN04 D/460000100/4210 (quan es tracti d'ajuntaments) i 2.000.000,00 d'euros, a càrrec de l'aplicació EN04 D/480000100/4250 (en el supòsit que les entitats beneficiàries siguin AMPA) del pressupost de l'any 2006, prorrogat per al 2007.
La distribució a què fa referència el paràgraf anterior podrà ser modificada en funció de les sol·licituds estimades.
Així mateix, els crèdits als quals es fa referència podran ser incrementats d'acord amb les disponibilitats pressupostàries.
L'import de la subvenció per a cada mòdul serà el resultat de dividir l'import total del crèdit disponible entre nombre total de mòduls corresponents a les sol·licituds admeses.
En qualsevol cas, l'import màxim concedit per a cada mòdul serà de 358,00 euros per a l'acollida organitzada durant el mes de juny, i de 307,00 euros per a la del mes de setembre.
Les sol·licituds per a l'obtenció dels ajuts que es convoquen es poden presentar en un termini de deu dies hàbils a comptar de l'endemà de la publicació d'aquesta Ordre al Diari Oficial de la Generalitat de Catalunya.
Es delega en la directora general d'Atenció a la Comunitat Educativa la competència per resoldre aquesta convocatòria.
En la resolució es determinaran els recursos que s'hi podran interposar, l'òrgan davant el qual es podrà recórrer i el termini per fer-ho.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
L'objecte d'aquestes bases és la regulació de l'atorgament de subvencions als ajuntaments i a les associacions de mares i pares d'alumnes que organitzin el servei Escoles Obertes al Juny/Setembre, d'activitats socioeducatives per als nois i noies durant els dies posteriors a la finalització del curs escolar corresponent i els de setembre previs a l'inici del següent, en els centres educatius sostinguts amb fons públics de Catalunya que imparteixen el segon cicle de l'educació infantil i/o l'educació primària.
La sol·licitud de subvenció pot demanar-se per prestar el servei durant un únic període o per a ambdós, però, en qualsevol cas, s'haurà de prestar durant tot el període subvencionat.
L'import d'aquestes subvencions es destinarà íntegrament a minorar el cost del servei de l'alumnat que s'hi aculli, estigui o no matriculat al centre..2 Caràcter del servei
El servei ha d'implicar un temps actiu per als nens i nenes que possibiliti la realització, entre d'altres, d'activitats lúdiques, artístiques o esportives i culturals, amb exclusió de les activitats pròpies dels programes escolars.
El català s'ha d'utilitzar normalment com a llengua vehicular en aquestes activitats.
En qualsevol cas, el consell escolar del centre ha d'aprovar l'activitat..3 Beneficiaris de les subvencions
Poden sol·licitar les subvencions tots els ajuntaments i les associacions de mares i pares d'alumnes de centres educatius sostinguts amb fons públics de Catalunya.
Quan l'entitat sol·licitant sigui l'associació de mares i pares d'alumnes, aquesta ha de complir els requisits següents:
a) Estar legalment constituïda i amb les seves dades actualitzades al Registre d'entitats (o en tràmit d'actualització), o en tràmit de constitució, sempre que compleixi aquest requisit en el moment de prestació de servei.
b) Estar al corrent de les obligacions tributàries davant l'Estat i la Generalitat, i de les obligacions davant la Seguretat Social.
c) No trobar-se en cap de les circumstàncies que impossibiliten per ser beneficiari d'aquesta subvenció previstes a l'article 13.2 de la Llei 38/2003, de 17 de novembre, general de subvencions.
d) Complir els requisits establerts als articles 32 i 36 de la Llei 1/1998, de 7 de gener, de política lingüística, en cas que tingui establiments oberts al públic.
e) En cas que la sol·licitud es presenti per més d'una AMPA, per haver acordat dur a terme el servei d'acollida conjuntament, han de designar una d'elles com a primera sol·licitant, i aquesta serà la del centre on es prestarà el servei.
f) Complir amb l'obligació, si escau, de presentació dels comptes anuals en el registre corresponent..4 Prevalença dels ajuntaments
Quan concorrin sol·licituds de l'associació de mares i pares d'alumnes i de l'ajuntament referides a un mateix centre educatiu, prevaldrà la de l'ajuntament..5 Condicions de prestació del servei
a) S'ha de dur a terme en locals i espais del centre educatiu que determini la direcció del centre, o la titularitat, en el cas dels centres privats concertats, on es realitzi l'activitat.
b) Ha de prestar-se durant tot el període o períodes subvencionats.
c) Ha d'estar cobert per l'assegurança a què fa referència la base 9.
d) El nombre de monitors/es serà com a mínim d'un per mòdul subvencionable, i ha de guardar proporció amb les característiques i la quantitat de l'alumnat a atendre.
e) S'aplicarà el Conveni col·lectiu de treball del sector del lleure educatiu i sociocultural de Catalunya vigent, en el cas que el servei es presti mitjançant empresa o entitat subjecta a la seva regulació..6 Mòduls subvencionables
Cada grup d'entre 12 i 20 assistents constituirà un mòdul subvencionable, als efectes d'aquests ajuts; a partir de 21 se'n consideraran dos, i tres en el cas de més de 40.
De forma excepcional, en els centres i les zones escolars rurals (ZER) que tinguin menys de 50 alumnes, el nombre mínim d'assistents al servei d'acollida per assolir la consideració d'un mòdul serà de 5.
La mateixa excepció serà d'aplicació en els centres que hagin iniciat les seves activitats en un termini de menys d'un any abans de la presentació de la sol·licitud..7 Requisits dels monitors i monitores
Els monitors i monitores que prestin el servei han de ser majors de 18 anys i estar capacitats per a la realització d'aquesta tasca.
A aquests efectes, capaciten per a la prestació del servei els diplomes i títols següents: diploma de monitor de lleure infantil i juvenil, diploma de director de lleure infantil i juvenil, títol de tècnic superior en animació sociocultural, títol de tècnic superior en integració social i títol de tècnic superior en educació infantil, i d'altres equivalents, o acreditar capacitació provada per l'experiència adquirida..8 Compatibilitat i concurrència
Els sol·licitants han de declarar si han demanat o obtingut altres ajuts amb la mateixa finalitat, i indicar-ne la seva procedència i import.
L'import de la subvenció concedida en cap cas no pot ser d'una quantitat que, aïlladament o en concurrència amb altres ajuts d'entitats públiques o privades, superi el cost del servei d'acollida..9 Assegurança
L'ajuntament o, en el seu cas, l'associació de mares i pares d'alumnes han de contractar una assegurança de responsabilitat civil per cobrir els riscos derivats del desenvolupament del servei d'acollida davant d'usuaris i tercers, amb uns límits mínims de 150.000,00 euros per víctima i 1.200.000,00 euros per sinistre, d'acord amb el Decret 218/2001, de 24 de juliol, pel qual es regula l'ús social dels edificis dels centres docents públics, modificat pel Decret 333/2002, de 19 de novembre..10 Sol·licituds
10.1 La sol·licitud es presentarà per via telemàtica i es podrà tramitar des de qualsevol terminal de què disposin les persones interessades, a través de la pàgina del Departament d'Educació http://www.gencat.net/educacio, d'acord amb el que estableix l'Ordre EDU/140/2007, de 8 de maig, per la qual s'aprova la tramitació telemàtica del procediment de participació en la convocatòria pública per a la concessió de subvencions per a l'organització de l'activitat Escoles Obertes al Juny/Setembre.
En el cas de les associacions de mares i pares d'alumnes, caldrà que la persona sol·licitant s'identifiqui amb el número que li va ser assignat a l'AMPA pel Registre únic d'entitats jurídiques del Departament de Justícia.
10.2 La sol·licitud també pot ser presentada per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
10.3 Les sol·licituds realitzades per mitjans telemàtics es consideren presentades davant de l'Administració quan s'enregistrin en el Registre telemàtic del portal www.gencat.net.
10.4 Les sol·licituds presentades telemàticament tenen els mateixos efectes jurídics que les presentades per la resta de mitjans admesos en dret.
10.5 Documentació que ha de ser presentada juntament amb la sol·licitud:
a) Pressupost detallat d'ingressos i despeses de l'activitat.
b) Declaració conforme es compleixen, si escau, els requisits establerts als articles 32 i 36 de la Llei 1/1998, de 7 de gener, de política lingüística.
c) Pòlissa de responsabilitat civil, d'acord amb el que estableix la base 10, o compromís de la seva contractació en el cas que en resulti beneficiari.
En el cas que la sol·licitud sigui efectuada per l'AMPA, aquesta entitat també haurà de presentar el que s'especifica a continuació:
a) Documentació que acrediti que l'AMPA està legalment constituïda o en tràmit de constitució.
b) Declaració conforme l'entitat beneficiària no es troba en cap de les circumstàncies previstes a l'article 13 de la Llei 38/2003, de 17 de novembre, general de subvencions.
c) Declaració conforme s'està al corrent de les obligacions tributàries i de la Seguretat Social en els termes que preveu l'article 14 de la Llei 38/2003, de 17 de novembre, general de subvencions..11 Resolució i publicitat
11.1 La resolució de la convocatòria la farà l'òrgan que es determini a la mateixa convocatòria.
11.2 La resolució de concessió i desestimació de les subvencions es notificarà a les persones interessades.
A més, la resolució es farà pública al tauler d'anuncis de la seu central del Departament d'Educació, i als taulers dels serveis territorials corresponents.
Així mateix, es publicarà al DOGC quan l'import atorgat sigui igual o superior a 3.000,00 euros.
En qualsevol cas, es consideraran desestimades les sol·licituds d'ajuts no resoltes per resolució expressa dins el termini de sis mesos a comptar de l'endemà de la data de finalització del termini per presentar les sol·licituds..12 Abonament de la subvenció
La subvenció s'abonarà en un pagament pel que fa a l'activitat del mes de juny i un altre pel que fa a la del mes de setembre, els quals s'ingressaran en el compte bancari de titularitat de l'ajuntament o de l'AMPA que s'indiqui a la sol·licitud, un cop presentada degudament la justificació a què fan referència les bases següents..13 Documentació justificativa
13.1 La documentació justificativa a què fa referència aquesta base haurà de ser presentada als serveis territorials del Departament d'Educació en un termini que finirà els dies 31 de juliol i 31 d'octubre de l'any a què faci referència la convocatòria, segons si les activitats es duen a terme durant el mes de juny o el mes de setembre, respectivament.
Aquesta justificació revestirà la modalitat de compte justificatiu simplificat, en els termes del Reglament de la Llei 38/2003, de 17 de novembre, general de subvencions.
13.2 Els ajuntaments han de presentar la següent documentació justificativa:
c) Certificat de la Intervenció de l'Ajuntament, acreditatiu de la realització de les obligacions reconegudes amb motiu de la prestació del servei.
d) Pòlissa de responsabilitat civil que cobreixi els riscos d'acord amb la base 9.
13.3 Documentació justificativa que han de presentar les AMPA.
b) Declaració conforme a la qual els fons percebuts s'han destinat a la finalitat prevista i es compleixen els requisits per ser beneficiaris de la subvenció, d'acord amb les bases.
Ha d'incloure una relació detallada de la totalitat d'ingressos i despeses de l'activitat, d'acord amb la previsió de despeses presentada en la sol·licitud.
Les dades que han de constar en la relació són: la data i el número de factura o comprovant de despesa, el NIF i el nom de l'empresa, el concepte i l'import.
d) Certificat acreditatiu de trobar-se al corrent en el compliment de les obligacions tributàries i en el pagament de les quotes i altres obligacions amb la Seguretat Social, en els termes previstos a l'article 14 de la Llei 38/2003, de 17 de novembre, general de subvencions.
e) Pòlissa de responsabilitat civil que cobreixi els riscos d'acord amb la base 9.
Així mateix, juntament amb la documentació anterior, s'han de presentar els justificants de la despesa, en funció dels casos següents:
a) Si el servei d'acollida el presten persones contractades directament per l'AMPA, caldrà presentar certificat en el qual hauran de constar el nom, els cognoms i el NIF de les persones contractades.
b) Si el servei d'acollida el presta una empresa externa a canvi de pagaments directes de l'AMPA, caldrà presentar certificat on s'haurà de fer constar la relació de factures i rebuts d'aquesta empresa, on constin de manera detallada la data i el número de factura o rebut, el concepte, l'import, el NIF i el nom de l'empresa.
c) Si el servei d'acollida el presta una empresa externa a canvi de pagaments directes dels pares, mares o tutors/es de l'alumnat usuari, cal presentar certificat d'aquesta empresa on constin de manera detallada els ingressos mensuals percebuts dels pares, mares o tutors/es, així com declaració del/de la representant de l'empresa de si aquests ingressos cobreixen o no la totalitat del cost del servei.
13.4 Es comprovaran, mitjançant un mostreig aleatori d'un mínim del 10% de les entitats beneficiàries de l'ajut, els documents en base als quals s'ha elaborat el compte justificatiu.
A aquest efecte, els beneficiaris podran ser requerits per aportar els originals o fotocòpies compulsades de tota la documentació..14 Obligacions del beneficiari
a) Dur a terme l'activitat que fonamenta la concessió de la subvenció, en els termes d'aquestes bases.
b) Sotmetre's a les actuacions de comprovació del Departament d'Educació, i a les de control de l'activitat econòmica i financera que corresponguin a la Intervenció General de la Generalitat, a la Sindicatura de Comptes o a altres organismes competents, tant nacionals com comunitaris, amb l'aportació de tota la informació que li sigui requerida en exercici de les actuacions anteriors.
c) Proposar al Departament d'Educació qualsevol canvi que, dins la mateixa finalitat, es pugui produir en la destinació de la subvenció.
d) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com els estats comptables dels quals es desprenguin les actuacions objecte de la subvenció, amb la finalitat de garantir l'adequat exercici de les facultats de comprovació i control.
e) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
f) Fer pública la col·laboració del Departament d'Educació en la documentació que generin les activitats subvencionades..15 Revocació de la subvenció
Són causes de revocació total o parcial de l'atorgament de l'ajut, les quals, si escau, poden donar lloc al reintegrament de les quantitats percebudes indegudament, amb els interessos corresponents, les que preveuen els articles 37 de la Llei 38/2003, de 17 de novembre, general de subvencions, i 99 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com l'incompliment per part del destinatari de les condicions establertes en aquestes bases.